Oor Mormone en maters | MaanKind
7 thoughts on "Oor Mormone en maters"
25 Januarie, 2016 om 8:32 nm
Ek wonder tog of ons mense se ingebore sin vir wedywering nie die basis vir onverdraagsaamheid is nie. Die manier waarop ons leer, aan sport deelneem, by die werk optree, asook alles daarbenewens in ons dag-tot-dag bestaan stook natuurlik die wedywering met mense in jou dampkring tot ongesonde, jaloerse vlakke van interaksie. Gelukkig, hoe ouer mens word, besef jy dat harmonie 'n beter opsie as wedywering en onverdraagsaamheid is. Dank Vader daarvoor…
25 Januarie, 2016 om 9:02 nm
25 Januarie, 2016 om 2:13 nm
Miskien is ek nou bietjie van die onderwerp af maar deel nietemin met julle. Ek het 'n dogter wat gay is. Ek het ondervind dat buitestaanders onmiddelik net aan die seksuele deel van haar lewe dink as hulle hoor sy is gay. So asof dit alles oorheers , asof dit al is waaroor haar lewe gaan. Vergeet heeltemal dat sy 'n doodgewone lewe met al die hartseer en vreugdes van enige ander persoon beleef. Ek dink baie mense kry dieselfde gedagtes as hul na 'n mormoonse gesin kyk. Moenie oordeel omdat 'n ander se lewensstyl nie soos joune is nie.
25 Januarie, 2016 om 2:14 nm
Dis presies dieselfde tipe vooroordeel waarvan ek praat. Jy het verstaan wat ek probeer sê!
Daniël Bezuidenhout said:
25 Januarie, 2016 om 11:46 nm
Mense is so behep met ander se 'andersgeit' dat hulle sit en krap-krap aan 'n skilfertjie totdat hulle soos sonbrand 'n diep vel afskeur. Almal van ons het iewers 'n geraamte in die kas, net 'n kwessie van tyd voordat iemand daai kasdeure ooppluk…
25 Januarie, 2016 om 10:09 vm
Jy is reg – onkundigheid lyk vir my na die kern van haat en nyd tussen verskillende kerklidmate. Dis omdat soveel stories die rondte doen oor al die verskillende gelowe dat 'n mens later nie meer weet wat om te glo nie. Ek is juis nou besig om die boek Innocence Lost van Elissa Wall te lees (sy het grootgeword in die Fundamentalist Church of Latter Day Saints (FLDS) geloof wat poligame huwelike toelaat). Daar is baie goeie mense met groot liefde vir andere te vind in hierdie beweging, maar daar is ook diègene wat hulle mag as kerkleiers en "profete" misbruik en dit is waar van 'n groot aantal kerkorganisasies. Ek het respek vir ander se geloof en godsdiensoortuigings en kuier net so lekker by my Moslembure as by my Katolieke vriendin, maar verkies om self nie aan 'n kerk te behoort nie – my geloof is my saak.
25 Januarie, 2016 om 1:10 nm
Die boek klink interessant! Ek het ook in 'n klein dorpie in Utah met 'n vrou gesels wat self in 'n poligame huwelik is. Lieflike mense.